als_Latn dik_Latn sag_Latn
Trajneri i KB Crvena Zvezda Radonjiç për AA: Kundër Galatasarayit duhet të sillemi në mënyrë sportive
BEOGRAD (AA) - Kayhan Gul
Trajneri i klubit të basketbollit, Crvena Zvezda, Dejan Radonjiç, në prag të ndeshjes të cilën ekipi nga Beogradi do të luajë më 16 janar në Beograd kundër rivalit nga Stambolli, Galatasaray Liv Hospital, në kuadër të fazës Top 16 të Euroligës, në një intervistë për Anadolu Agency (AA) ka thënë se ekipi i tij në terren duhet të sillet në mënyrë sportive, pa marrë parasysh se ndeshja ka konotacione të caktuara, pas vrasjes së tifozit të klubit nga Beogradi në Stamboll.
- Fillimi i mirë për Galatasaray
Eksperti malazez ka thënë se Galatasaray ka filluar "ashtu siç duhet" në ndeshjet e para të fazës Top 16 të Euroligës. "Kanë mposhtur në rrethin e parë klubin Žalgiris, ndërsa në Madrid Reali ka treguar se është ekipi më i mirë. Ne kemi luajtur dy ndeshje me Galatasarayin. Ishim më të mirë në Beograd, ndërsa Galatasaray tregoi kualitetin e tyre në Stamboll", kujton Radonjiç.
Ai përmend se Galatasaray bëri disa ndryshime në ekipin e tyre, duke filluar me largimin e paplanifikuar të lojtarit të tyre më të mirë Furkan Aldemir, i cili ka shkuar në SHBA për të luajtur në NBA. Por, siç thotë, largimi i lojtarëve të tjerë është bërë pasi nuk kanë shfaqur kualitet në fushë.
Radonjiç konsideron se ekipi i Galatasaray është më i mirë se që ishte më parë, por qëllimi i ekipit të tij është që para tifozëve të vet të mposhtin Galatasarayin. "Ne e dimë se vjen ekipi me emrat si janë, me përvojën e madhe që kanë, ambiciet e mëdha, por rinia e Crvena Zvezdas duhet të jetë e gatshme që në këtë ndeshje të shfaqë lojën e mirë dhe të mposhtë Galatasarayin", ka thënë Radonjiç.
Ai theksoi se ekipi i Crvena Zvezdas deri tani është ekipi më i ri në Evropë.
"Mund të them se kjo eksperiencë që fitojmë duke luajtur në Euroligë është shumë e rëndësishme për ne. Kemi luajtur 12 ndeshje dhe është evidente që është shumë e rëndësishme për ne. Do të përgatitemi për këtë ndeshje ashtu siç jemi përgatitur edhe për të tjerat. Ndeshjen e parë në Euroligë e kemi luajtur kundër Galatasaray dhe atëherë sigurisht se kemi pasur arsye për tu shqetësuar se si do të veprojnë lojtarët e ri. Kemi shfaqur një lojë të shkëlqyeshme dhe thjesht treguam se mund të sillemi në mënyrë kualitative edhe kur ndoshta presioni është më i madh se sa në ndeshjet e tjera. Normalisht se të gjithë e dimë se kjo ndeshje ka konotacione të caktuara dhe jemi të vetëdijshëm për këtë, por në terren duhet të sillemi në mënyrë sportive, basketbollistike dhe në këtë mënyrë të mposhtim ekipin e Galatasaray", ka theksuar Radonjiç.
- Basketbolli turk përparon
Duke folur për ligën basketbollistike të Turqisë, por edhe lojtarët nga Ballkani që luajnë në atë ligë, Radonjiç ka thënë se basketbolli turk me vite është duke përparuar dhe se është fakt që në Turqi punojnë trajnerët më të mirë në Evropë, që tregon se ambiciet janë edhe më të mëdha. Radonjiç konsideron se menjëherë pas fazës së Top 16 mund të thuhet se Reali nga Madridi ka më së shumti arsye të jetë në pozitën e parë dhe se është një nga favoritët për të fituar Euroligën.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn